2020. gada 9. jūnijā Noteikumi Nr. 361

Rīgā (prot. Nr. 40 27. §)

**Grozījumi Ministru kabineta 2018. gada 24. jūlija noteikumos Nr. 447** **"Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība"**

Izdoti saskaņā ar

Epidemioloģiskās drošības likuma

34. panta pirmo daļu

1. Izdarīt Ministru kabineta 2018. gada 24. jūlija noteikumos Nr. 447 "Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība" (Latvijas Vēstnesis, 2018, 149. nr.) šādus grozījumus:

1.1. papildināt 1.4. apakšpunktu aiz vārdiem "inficēšanos ar infekcijas slimību" ar vārdiem "kā arī ja par personu ir radušās epidemioloģiski pamatotas aizdomas, ka tā ir atradusies paaugstinātos inficēšanās riska apstākļos vai Slimību profilakses un kontroles centra epidemiologs minēto personu ir atzinis par kontaktpersonu";

1.2. izteikt 4. punktu šādā redakcijā:

"4. Šo noteikumu 3. punktā minētajos darbos aizliegts nodarbināt darbinieku:

4.1. kurš ir saslimis vai inficējies vai ir radušās aizdomas par viņa saslimšanu vai inficēšanos ar bīstamu infekcijas slimību;

4.2. kurš var radīt risku citu cilvēku veselībai:

4.2.1. ja viņš ir saslimis vai inficējies vai ir radušās aizdomas par viņa saslimšanu vai inficēšanos ar kādu no šo noteikumu 1. pielikumā minētajām infekcijas slimībām;

4.2.2. ja ir radušās epidemioloģiski pamatotas aizdomas, ka darbinieks atradies bīstamas infekcijas slimības paaugstināta inficēšanās riska apstākļos vai Slimību profilakses un kontroles centra epidemiologs bīstamas infekcijas slimības gadījumā darbinieku ir atzinis par kontaktpersonu.";

1.3. papildināt noteikumus ar 6.1 punktu šādā redakcijā:

"6.1 Bīstamas infekcijas slimības gadījumā darbinieks neveic darba pienākumus un informē par to darba devēju, ja:

6.11. Slimību profilakses un kontroles centra epidemiologs ir atzinis viņu par kontaktpersonu;

6.12. ir radušās epidemioloģiski pamatotas aizdomas, ka darbinieks ir atradies paaugstinātos inficēšanās riska apstākļos un viņš var radīt risku citu cilvēku veselībai.";

1.4. aizstāt 8. punktā skaitļus un vārdus "6. un 7. punktā" ar skaitļiem un vārdiem "6. punktā, 6.11. apakšpunktā un 7. punktā".

2. Noteikumi stājas spēkā vienlaikus ar grozījumiem Epidemioloģiskās drošības likuma 34. panta pirmajā daļā.

Ministru prezidents A. K. Kariņš

Veselības ministre I. Viņķele